Poštovani,

U vezi nedoumica koje su izneli pojedini nacionalni saveti, obaveštavamo vas da se obaveštenje koje ste juče dobili putem imejla odnosi na sve nacionalne savete nacionalnih manjina te da je isto zvanično objavljeno na sajtu Kancelarije <https://www.ljudskaprava.gov.rs/sr/nacionalne-manjine/nacionalni-saveti> (Obaveštenje – 23.03.2020.g.)

Što se tiče prenosa sredstava po osnovu dotacija, kao i do sada, vrši se istovremeno svim nacionalnim savetima nacionalnih manjina. Prema našem saznanju sredstva za mart još uvek nisu uplaćena iako je za ista dat nalog Upravi za trezor Ministarstva finansija. Podsećamo da se i u redovnim okolnostima sredstva za dati mesec (npr. mart) prenose do kraja tog meseca (do 31.03.).

O tome da li će i u kojoj meri biti daljeg prenosa sredstava ne odlučuje Kancelarija, već Ministarstvo finansija shodno Zakonu o budžetskom sistemu.

Imajući u vidu aktuelnu situaciju u kojoj se nalazimo pozivamo vas da svi zajedno pokažemo visok stepen razumevanja, solidarnosti i odgovornosti.

Zahvaljujemo na razumevanju i želimo dobro zdravlje